Kibernaptár

CyberQuest ctf.
2024-09-27 00:00 - 2024-11-03 23:59 (Europe/Budapest) | Online
A Capture the flag verseny, az Óbudai Egyetem, Neumann János Informatikai Karának egy kutatócsoportja, a Honeylab (https://honeylab.hu) szervezésében kerül megrendezésre. A verseny két részből áll, egy 10 napos online fordulóból, és egy egynapos helyszíni döntőből, ahová az online forduló 10 legeredményesebb résztvevőjét hívjuk meg.
A regisztráció (várhatóan szeptember 1-n fog indulni), kortól, helytől, intézménytől független, mindenkit szeretettel várunk!
A döntő október 18-án lesz.
A versenyen Jeopardy típusú kihívások várnak mindenkit, a kategóriák széles választékában.

Hacktivity Konferencia
2024-10-14 08:30 - 16:30 | Lurdy Konferencia-és Rendezvényközpont, Könyves Kálmán krt. 12-14., Budapest, Pest, 1097, Magyarország
2024. október 14-én, hétfőn, új helyszínen, a Lurdy Rendezvényközpontban kerül megrendezésre a 21. HACKTIVITY konferencia, amely Magyarország legjelentősebb kiberbiztonsági eseménye. Az esemény, amely régóta a közép-kelet-európai régió legnagyobb kiberbiztonsági konferenciájának számít, idén egynapos formában tér vissza, két külön tematikájú szekcióval.
A HACKTIVITY évről évre a legnevesebb információbiztonsági szakembereket gyűjti össze, hogy aktuális és előremutató témákban osszák meg tudásukat a résztvevőkkel. Az idei konferenciára 15 országból érkeznek előadók, többek között Izraelből, Hollandiából, Németországból, Indiából, az Egyesült Királyságból, Tajvanról, Spanyolországból, Csehországból, az Egyesült Államokból, Horvátországból, Belgiumból és Franciaországból.
Az idei konferencián számos izgalmas téma kerül terítékre, például előadások lesznek a lengyel digitális azonosító rendszer kihívásairól, a repülőgépek sebezhetőségeiről, a macOS Disk Arbitration esetleges kiszolgáltatottságainak történetéről, a Windows kernel kihasználásáról a Red Team operátorok számára, valamint a Telegramot használó malware-ek ökoszisztémájáról. Emellett bemutatják, milyen rejtett kockázatokat hordoznak az open-source AI modellek.
A workshopok keretében a résztvevők többek között az AI biztonságának alapelveiről tanulhatnak, valamint gyakorlati bemutatót láthatnak arra, hogyan lehet Bluetooth Low Energy (BLE) alapú autós támadásokat végrehajtani, vagy hogyan alkalmazható a Python és a gépi tanulás a hálózati forgalom elemzésére.
Az idei évben is folytatódik a Hackademy Sponsorship, amelynek keretében a szervezők fontosnak tartják a magyarországi kiberbiztonsági szakma és közösség támogatását. 2017 óta lehetőséget biztosítanak arra, hogy tehetséges hallgatók és tanáraik ingyenesen vehessenek részt a konferencián.

További információk és jegyvásárlás a #HACKTIVITY2024-ről (https://hacktivity.com) weboldalon érhetők el.
Előadók listája: https://hacktivity.com/speakers-announcement-2024/

II. Alverad-Bánki Nemzetközi Kiberbiztonsági Konferencia
2024-10-15 08:30 - 16:30 | Online
Az Óbudai Egyetem Bánki Donát Gépész és Biztonságtechnikai Mérnöki Karának és az Alverad Technology Focus Kft-nek a közös szervezésében 2024. október 15-én második alkalommal rendezzük meg nemzetközi tudományos konferenciánkat, hibrid formában.
A konferencia nyelve magyar és angol.
A konferencia célja, hogy a legújabb hazai és nemzetközi kutatási eredményeket a szakértő közönség számára elérhetővé tegyük, továbbá lehetőséget biztosítsunk a fiatal kutatók, a PhD hallgatók számára a publikációs gyakorlat megszerzésére, diplomamunkák eredményeinek bemutatására.
Célunk továbbá, hogy a társ egyetemek oktatói és hallgatói, valamint kollégáink tudományos kapcsolatai elmélyüljenek.
A konferencia szakmai területei:

Kiberbiztonság – NIS2
Kibervédelem
Oktatás és képzés
Kutatás, fejlesztés
Digital forensics
Mesterséges intelligencia és blokklánc
Egészségügy
Média
Új technológiák

Részletes program és az online részvételhez a linkek elérhetősége: https://bgk.uni-obuda.hu/wp-content/uploads/2024/10/II.Alverad-Banki-Kiber_Konferencia-2024-Program.pdf
A konferencia nyilvános, a részvétel előzetes regisztrációhoz kötött. https://bgk.uni-obuda.hu/alverad-banki-kiberkonferencia/

WITSEC szakmai nap 2024
2024-10-16 09:00 - 17:00 | Magyar Telekom Székház, Könyves Kálmán krt. 36., Budapest, 1097, Magyarország
A WITSEC (Women in IT Security) Egyesület tevékenységének egyik sarkalatos pontja a 2016. óta megrendezett WITSEC szakmai nap, melyet az Európai Kiberbiztonsági Hónap keretében tartottunk meg. A kapott visszajelzések alapján 2018 óta vegyesen tartunk angol és magyar nyelvű előadásokat. Az Egyesület tagjai mellett a hazai IT biztonság szakmai közössége is értékes előadásokkal járult hozzá a nap sikeréhez. Mostanáig rengeteg pozitív visszajelzés érkezett a konferenciával és a munkánkkal kapcsolatban. A szakmai napunk szervezésénél fontos szempont, hogy a résztvevők számára ingyenesen tudjunk prémium szakmai tartalmakat biztosítani, ezzel is támogatva a diákok és fiatal szakemberek részvételét. Büszkék vagyunk arra, hogy előadóink marketingmentes szakmai tartalmakat hoznak minden évben. Ennek is köszönhetjük, hogy évente 200-250 ember ellátogat WITSEC szakmai napra és online is sokan követik az eseményt.

VI. Kiberbiztonsági Játs(s)zMa
2024-10-21 00:00 - 23:59, 2024-10-24 00:00 - 2024-10-25 23:59 | Online
A Belügyi Tudományos Tanács és a Nemzetbiztonsági Szakszolgálat Nemzeti Kibervédelmi Intézet közös szervezésében, a Nemzeti Közszolgálati Egyetem, a Semmelweis Egyetem Egészségügyi Közszolgálati Kar, valamint az Egészségbiztonság Nemzeti Labor Adatvezérelt Egészség Divízió szakmai támogatásával az Európai Kiberbiztonsági Hónap magyarországi kampánya keretében Kiberbiztonsági Játs(s)zMa címmel hatodik alkalommal kerül megrendezésre vetélkedő. A vetélkedő első napján a belügyi-rendészeti ismereteket oktató köznevelési intézmények tanulói, valamint az egészségügyi köznevelési intézmények tanulói vesznek részt, a második napon a rendvédelmi technikumok tanulói és a felsőoktatás hallgatói, valamint a Belügyminisztérium és az önálló belügyi szervek által delegált kollégák, a harmadik napon az egészségügyben dolgozó, átlagos informatikai, felhasználói ismeretekkel rendelkező csapatok. A verseny győztes csapatának nyereménye a vándorkupa, mely minden évben a nyertesnél marad, majd a következő évben tovább adja.

DIGITÁLIS FÓRUM szülőknek és óvodapedagógusoknak
2024-10-21 16:00 - 18:00 | Zuglói Civil Ház, Csertő park 12., Budapest, 1144
Digitális megoldási stratégiák és gondolatok elvitelre…
Beszélgetés az óvodák digitális kultúrájáról, szabályozó dokumentumokról (házirend, GDPR, gyermekvédelem, stb.), digitális helyzetjelentés.
A digitális gyermekvédelem jelentősége, a digitalizáció hatása az óvodás korosztályra.
Az óvodai digitális pedagógiai módszertan létjogosultsága, jógyakorlat bemutatása.
Gyermekek és családok a digitális világ hálójában.
Óvoda és a családok kapcsolata, online együttműködés a biztonság jegyében.
Beszélgető szakemberek:
Dr. Baracsi Katalin internesjogász
Farkas Tibor Jánosné igazgató ZEÓ
Dr. Fábián Henriette óvodapszichológus ZEÓ
Dr. Gaskóné Nagy Erika digitális gyermekvédelmi szakértő
Horváth Tamásné tagintézmény-igazgató ZEÓ Óperenciás Tagóvoda
Vörös Zsuzsa KIDEA-alapító
Moderátor:
Nagy Ildikó Mária tagintézmény-igazgató
ZEÓ Csicsergő Tagóvoda
digitális szaktanácsadó

NIS 2 felkészülés - Tények, Trendek Tapasztalatok az igazságügyi informatikai szakértők nézőpontjából
2024-10-24 17:00 - 18:30 | Online
Igazságügyi informatikai szakértők kerekasztal beszélgetése arról, hogy a NIS2 bevezetése során milyen tapasztalatokat szereztek, milyen gyakorlati problémákat észleltek és hogy ezen a területen miként jutunk el a digitális nyomrögzítéstől a tudományos következtetésekig.
Az eseményhez az alábbi linkeken keresztül lehet majd csatlakozni:
https://teams.microsoft.com/l/meetup-join/19%3ameeting_M2M5NzU0NzktYzA1MC00MWU2LTllYmUtZWQxNDBkNTY4NDk4%40thread.v2/0?context=%7b%22Tid%22%3a%22cea28e33-0b6b-4c2c-a208-ff402705b081%22%2c%22Oid%22%3a%2203331254-36c4-4ac6-98ff-8f35f5ca33dd%22%7d
vagy
https://msteams.link/23QX

CETIN Kiberbiztonsági Szakmai Fórum 2024
2024-10-25 13:30 - 16:00 | Yettel / Cetin Székház, Törökbálint, Pannon út 1, 2045, Törökbálint, 2045
Októberben, a kiberbiztonság hónapjában rendez a CETIN Hungary az IVSZ-el partnerségben egy különleges szakmai fórumot, ahol kiberbiztonsági szakértők osztják meg tapasztalataikat a NIS2 irányelvvel kapcsolatos aktuális helyzetről, és arról, hogy milyen lépéseket kell megtenni a megfelelés érdekében.
Ez az esemény nem csupán egy szakmai fórum, hanem egy olyan közösség, ahol közösen tanulunk és beszélgetünk a kiberbiztonság aktuális kihívásairól és eredményeiről. Különös figyelmet fordítunk arra, hogy a nagyvállalatok jelenlegi helyzetéről átfogó képet kapjunk, beleértve a szabályozásokkal kapcsolatos nehézségeiket és sikerélményeiket. Ezen túlmenően teret biztosítunk a beszállítóknak, hogy ne csak a tanúsítványok megszerzésére fókuszáljanak, hanem arra is, hogyan építsenek ki egy hatékony kiberbiztonsági ökoszisztémát.
Miért érdemes részt venni?
Friss információk a NIS2 követelményeiről és a megfeleléshez szükséges lépésekről
„Must-have” kiberbiztonsági funkciók bemutatása a telekommunikációs szektorból
A NIS2 szervezetek beszállítói számára előírt speciális követelmények ismertetése
Közvetlen konzultáció lehetősége kiberbiztonsági szakértőkkel
Gyakorlati tapasztalatok megosztása a vállalati digitális rendszerek hatékony védelméről
Előadók
Dr. Bencsik Balázs – Kiberbiztonsági szakértő, SZTFH
Bor Olivér – Kommunikációs szakértő, SZTFH
Hári Krisztián – Business Security Director, Yettel
Varga Gábor – Kiberbiztonsági szakértő, IVSZ
Dr. Palicz Tamás – Stratégiai igazgató-helyettes Semmelweis Egyetem, Egészségügyi Menedzserképző Központ
Gazdag Ferenc – Alelnök, MVISZ
Seprényi Zoltán – Security Director, CETIN
Matek Kamilló – Etikus Hacker, a KPMG Cyberlab Vezetője
Csatlakozzon hozzánk, és vegyen részt a közös párbeszédben, amely segít eligazodni a NIS2 szabályozás kihívásai között, miközben egy erősebb és biztonságosabb jövőt építünk!
A részvétel ingyenes, de regisztrációhoz kötött az alábbi linken keresztül: https://forms.office.com/Pages/ResponsePage.aspx?id=T72bFlRAzUmlxwJEqyPjqFFcWtvh_9RFuJC5IJThXgRUNUUxUzc5RkExMlU4S0RKQzhOUjJIWDNPTi4u

EIVOK-51 Információbiztonsági Szakmai Fórum
2024-10-29 16:50 - 19:00 | Nemzeti Közszolgálati Egyetem, Oktatási Központ 1083 Budapest, Üllői út 82. O-214-215 MULTITEREM., NKE, Oktatási Központ O-214-215 Üllői út 82., Budapest, 1083
A HTE Információbiztonsági Szakosztálya – EIVOK 2024. október 29-én tartja következő információbiztonsági szakmai fórumát. A fórum hibrid formában (jelenléti és ZOOM lehetősséggel) kerül megrendezésre.
A fórumon való részvétel ingyenes, de regisztrációhoz kötött.

KiberKifli – MI és IT-biztonság a reggeli mellé
2024-10-30 08:30 - 12:00 | Kempinski Hotel Corvinus Budapest, Erzsébet tér 7-8, Budapest, 1051
A mesterséges intelligenciával és a kiberbiztonsággal foglalkozni muszáj. De ha már muszáj, akkor legalább tegyük kellemes környezetben!
A Tigra és az ITBUSINESS közös reggeli kóstolója komplett étlapot kínál vendégei számára, mely során finom falatokkal fűszerezi a hasznos szakmai ismereteket.
A menüsor az alábbi,
– AI americano (a generatív tanácsadás kora)
– Compliance croissant (jogszabályi megfelelés a gyakorlatban)
– OSINT omlett (információk nyílt forrásokból)
– Plan pancake (biztonsági tervezésről őszintén)
– Tiny toast (CTI, kicsiben tálalva)
A zárófogás a Trending tapas lesz, egy kerekasztal-beszélgetés, ahol Nagy Ádám (K&H Bank), Bogáncs Tamás János (MÁV), Marsi Tamás (NKI), valamint Alföldi Judit és Füredi László (Tigra) Schopp Attila (ITBUINESS) moderálása mellett vitatják meg 2025 IT-biztonsági kihívásait.
Desszertként pedig kötetlen networkinget és villásreggelit kínálunk minden vendégünknek.
*A Clubon való részvétel ingyenes, de felhívjuk figyelmét, hogy regisztrációhoz és a szerkesztőség jóváhagyásához kötött. A regisztrációhoz szükséges linket az esemény weboldalán találja.

A KÖZÖSSÉGI MÉDIA KIBERBIZTONSÁGTUDATOS FELHASZNÁLÁSA
2024-10-30 09:00 - 13:00 | Nemzeti Közszolgálati Egyetem Főépület Zrínyi terem (Budapest Ludovika tér 2.), Ludovika tér 2., Budapest
A Nemzeti Közszolgálati Egyetem Kiberbiztonsági Kutatóintézete a közösségi média kiberbiztonságtudatos felhasználásával kapcsolatosan végzett kérdőíves kutatásának bemutatása.

HUNCerTalks 1. - Motherless-ügy: kié valójában az arcképed?
2024-10-30 16:00 - 19:30 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
HunCERT kiberbiztonsági meetup, powered by HUN-REN SZTAKI & ISZT
A Motherless-ügy kirobbanása egybeesik a 10. Európai Kiberhónappal, aminek célja a publikum figyelmének felhívása az internetes bűnözés veszélyeire. A HunCERTalks meetup első alkalma az arcképünk, fotóink, rólunk készült videók visszaélésével foglalkozik.
Mit tehet a kibervédelem, a hatóság, vagy akár a szolgáltatók?
Előadóink többek közt ezekre a kérdésekre keresik majd a válaszokat szakmai előadásaikban.
Program:
• 16:00 – 16:30: érkezés, regisztráció
• 16:30 – 18:30: előadások
• 18:30 – 19:30: networking
Előadók: TBA

HTE Infokom 2024
2024-11-05 00:00 - 2024-11-06 23:59 | 3233 Mátraháza, Ózon u. 1., Mátraháza, Ózon u. 1., 3233, Magyarország
2024. november 5-6-án, 26. alkalommal kerül megrendezésre a Hírközlési és Informatikai Tudományos Egyesület szervezésében HTE Infokom 2024.
A rendezvény széleskörűen foglalkozik az infokommunikáció (távközlés, informatika és média) aktuális műszaki, piaci és szabályozási kérdéseivel.
A konferencia célja, hogy lehetőséget teremtsen az infokommunikációs piac változásainak megismerésére, a legújabb műszaki megoldások, hálózat-, szolgáltatás- és alkalmazásfejlesztési elképzelések közzétételére, a tapasztalatok kicserélésére, az együttműködés elmélyítésére, a személyes és közvetlen kapcsolatok kialakítására.
A konferencia plenáris szekcióval indul, majd párhuzamos szekciókban zajlanak az előadások.
A rendezvény ideje alatt a hazai infokommunikáció területén működő vállalatok és szervezetek kiállítóként is bemutatkoznak.

FUTURE IT-AI SECURITY konferencia
2024-11-07 00:00 - 2024-11-08 23:59 | Dorothea Hotel, Budapest, Budapest, Dorottya u. 2, 1051, Budapest, 1051, Magyarország
Bármerre nézünk a világban az informatika mindenhol ott van – ma már nincs egyetlen szelete sem az üzletnek, ahol ne lenne jelen legalább egy „új technológia”. Sőt, olyan rohamléptekben jelennek meg az újabbnál újabb megoldások, hogy ami tavaly még csak a távoli víziónak tűnt, az mára megszokottá vált – akár értjük a működését, akár nem. Így óhatatlanul, szinte hónapról-hónapra újra rajzolódik a cégek fenyegetettségi térképe, ami viszont változatlanul sok figyelmet követel lehetőség és fenyegetettség szintjén is, az a mesterséges intelligencia.
Nem véletlen, hogy konferenciánk hívószava az AI Security.
Novemberben minden az AI-ról fog szólni: megvizsgáljuk az AI szerepét a védelemben, úgy mint a fenyegetés-felderítésben és a kockázat-elemzésben, a kiberbiztonsági események automatikus azonosításában és a válaszlépésben. De feltérképezzük az AI rendszerek biztonsági kihívásait és azt is, mire használják az AI-t a kibertámadók.
A szabályozási kérdések is etikai dilemmák is teret kapnak – a maga komplexitásában merülünk alá mindennek, ami AI security.

ICCECIP 2024 6th International Conference on Central European Critical Infrastructure Protection
2024-11-07 00:00 - 2024-11-08 23:59 | Óbudai Egyetem Bánki Donát Gépész és Biztonságtechnikai Mérnöki Kar, József krt. 6., Budapest, 1081
The „ICCECIP 2024—6th International Conference on Central European Critical Infrastructure Protection” will be held this year as part of the Hungarian Science Festival in personal form in Óbuda University Bánki Donát Faculty of Mechanical and Safety Engineering on 7-8 November 2024. The weather conditions of recent years have shown the importance of water, a prominent element of critical infrastructure in everyday life. Water, the constituent of living organisms, can be both a blessing and a curse. A lot of water can appear as a devastating price, while a lack of water can cause drought and famine.
The new motto of this year’s conference is “Water as a cardinal area of critical infrastructure protection.”
The key goal is to highlight the unity of our region and give space for all researchers around the World, experienced and young researchers, and PhD students to share their latest results for the public. The region’s common historical and cultural past, as well as the common development path of the last centuries of continuous cooperation, connects our countries and lays the foundations for future common goals. The ICCECIP 2024 also serves to foster communication among researchers and engineers working in a wide variety of scientific areas with a common interest. The meeting will provide an opportunity to highlight recent developments and identify emerging and future growth areas in this exciting field. Also, the conference program includes oral presentations and poster sessions from scientists working in similar areas to establish a platform for collaborative research projects in this field.

Őszi Kiberbiztonsági TDK Workshop: OSINT
2024-11-12 17:00 - 19:30 | Nemzeti Közszolgálati Egyetem, Oktatási Központ 108, Üllői út 82., Budapest, 1083
A digitális fejlődés számos új típusú kockázatot eredményezett, amelyek jelentős része visszavezethető a nem kellően tudatos megosztásokhoz. A nyílt forrású információgyűjtés ebből fakadóan rendkívül hasznos eljárásként jelenik meg, amit jellegéből következően bárki végezhet, hiszen nem szükséges bírói, miniszteri engedély. A nyílt forrású információgyűjtés számos forrásból végezhető, amit a folyamatosan változó technikai eszközök támogatnak. A téma jelentőségét jelzi, hogy a kiberbiztonsági mesterképzésen 42 órás kurzusként sajátítják el a hallgatók az ismeretanyagot. A workshopon Badróczky Ákos, a téma elismert kutatója tart bemutatót az új típus eljárás kapcsán. A rendezvény egyúttal lehetőséget biztosít arra, hogy a hallgatók megismerjék, milyen eszközöket és módszereket használnak a kiberfenyegetések azonosítására és kezelésére. Az esemény célja, hogy hozzájáruljon a jövő szakembereinek fejlődéséhez és a közösség összekovácsolásához.
Regisztráció az alábbi URL-en: https://ludevent.uni-nke.hu/event/4287/

A jelen és a jövő kiberbiztonsági kihívásai tudományos - szakmai konferencia
2024-11-13 09:00 - 14:05 | Széchényi István Egyetem Deák Ferenc Állam- és Jogtudományi Kar, Áldozat utca 12., Győr, 9026, Hungary
A HTE Információbiztonsági Szakosztálya – EIVOK, a Széchényi István Egyetem Deák Ferenc Állam- és Jogtudományi Karával közösen szervezi meg 2024. november 13-án „A jelen és a jövő kiberbiztonsági kihívásai” című tudományos – szakmai konferenciáját.
Az esemény megrendezésével célunk a vállalatokat érintő kiberbiztonsági fenyegetésekről történő széleskörű edukáció, a vonatkozó és aktuális kiberbiztonsági szabályozás bemutatása, a kapcsolódó jövőbeni kötelezettségek, valamint előírások megismertetése az érintettekkel. Kiemelt célunk, hogy a jövő generációjának tudását olyan szakmai ismeretekkel bővítsük, amelyek segítik a fiatalok IT biztonsági, kiberbiztonsági területen folytatott tanulmányaik és szakmai munkájuk során történő magabiztos érvényesülésben.

ISACA Második szerdai előadás - 2024. november
2024-11-13 17:00 - 19:00 | Online
Angyal Adrián: upply chain cybersecurity – alkalmazott kiberbiztonság és adatvédelem az ellátási láncban

Az előadóról: 2007 óta foglalkozik információbiztonsággal, valamint 2011 óta a személyes adatok védelmével. IT üzemeltetési háttérrel érkezett az információbiztonsági területre, ahol annak számos területet ismert meg és alkalmazott az évek során. Tanácsadói, auditori, üzletfejlesztői és menedzser szerepköreiben szerzett tapasztalatait most már lassan több mint két éve egy nemzetközi gyártó cégnél betöltött kiberbiztonsági vezetői pozícióban kamatoztatja.

Az előadásról: „Supply chain security” – igen sok mindent érthetünk az ellátási lánc biztonságán, körbejárjuk a „lehetőségeket” és elmondom, hogy én mivel foglalkozom a Nokiánál. Szoftver biztonság, belső fejlesztésű alkalmazások, fizikai biztonság vagy beszállítók – mi az elsődleges, mi a hatékony megoldás ha fokozni akarjuk a biztonsági szintet? Elhangzik a kötelező mondat, kockázatarányos védelem, ezután betekintés, beszélgetés következik arról, hogy mik is lehetnek a valódi kockázatok, kihívások az ellátási láncban.

Kiberbiztonsági kutatás-fejlesztés egy „Security Operation Center” falain belül
2024-11-15 13:00 - 18:00 | Óbudai Egyetem, Neumann János Informatikai Kar, Bécsi út 96/B, Budapest, 1034
Az Óbudai Egyetem Neumann János Informatikai kara „Kiberbiztonsági kutatás-fejlesztés egy SOC falain belül” címmel workshop-ot szervez, melyen bemutatja a hallgatói csapatok fejlesztési és kutatási irányait a kiberbiztonság területén.

A biztonsági műveleti központ (Cecurity Operation Center, SOC) általában egy intézményi vagy vállalati hálózaton belül létrehozott biztonsági szakértőkből álló csoport, amely a megfelelő technológiák és módszerek kiaknázásával, valamint a hálózati forgalom és naplóadatok elemzésével a kibertámadásokkal szembeni védelemért felel. Az alkalmazott módszerek és eszközök azonban nagymértékben befolyásolhatják a védelem hatékonyságát, ami az egyre rejtőzködőbb és kifinomultabb támadókkal szemben elengedhetetlen igény. A kutatások célja a SOC-ban alkalmazható eszközök és módszerek fejlesztése és optimalizálása annak érdekében, hogy a rohamosan fejlődő támadási technikákkal szemben valós időben és hatékonyan vegyék fel a versenyt.

A workshop-ra minden érdeklődőt és a kapcsolatok jegyében minden hasonló témában kutatót mind előadóként, mind résztvevőként szeretettel várunk.

Gábor Dénes Egyetem: Ördöglakat Minikonferencia- Rébuszok helyett kézzelfogható megoldások a NIS2 fejtörőhöz
2024-11-19 08:30 - 12:30 | Etele Pláza, Etele Cinema, Etele út 68., Budapest, 1115, Hungary
A kiberbiztonság szavatolása napjainkban már nem csak ajánlás, hanem kötelező törvényi előírás az érintett vállalatok részére. Szeretnénk meginvitálni Önt a Gábor Dénes Egyetem által szervezett „Ördöglakat” minikonferenciánkra, melynek keretében ismertetjük a NIS2 irányelvben meghatározott jogszabályi előírásokat, emellett pedig olyan kézzelfogható, gyakorlati megoldásokkal is megismerkedhetnek, amelyek segítségével a vállalatok és a kiberbiztonsági szakemberek munkája egyszerűbbé és átláthatóbbá válik.
PROGRAM
08:30-09:00 – Érkezés, regisztráció
09:00-09:10 – Miért a GDE? – Elnöki köszöntő // Gábor Dénes Egyetem (GDE), Dr. Dietz Ferenc
09:10-09:30 – Fáj vagy nem fáj, ha lecsap a NIS2? // Szabályozott Tevékenységek Felügyeleti Hatósága (SZTFH), Bor Olivér
Az előadás során nemcsak a NIS2 Európa Uniós irányelv részleteibe kaphatunk betekintést, hanem arra is fény derül, hogy a kiberbűnözők mekkora károkat tudnak okozni egy szervezet életében. Az irányelv hazai implementációs folyamata jelenleg is dübörög, a prezentációból a legfontosabb határidők, feladatok és kritériumok is kiderülnek.
09:30-09:50 – A szakszolgálat, mint a védelem legerősebb bástyája, „NIS2 és az incidenskezelés” // Nemzeti Kibervédelmi Intézet (NKI), Bíró Róbert
Az előadás célja, hogy betekintést adjon az incidenskezelés és a kiberbiztonsági követelmények megteremtésének gyakorlati megközelítésébe a NIS2 és a hatályos ENISA irányelveket alapul véve, továbbá, hogy alapot szolgáltasson a hatékony együttműködés megteremtésére.
09:50-10:10 – Jövő a jelenben, fókuszban a tudatosítás és képzés: hogyan tud segíteni a GDE a NIS2 megfelelésben? // GDE-KIT, Détári István
A Gábor Dénes Egyetem nemcsak a hagyományos informatikai egyetemi képzésben jár élen, hanem valós piaci feladatok megoldásában segíti partnereit az üzleti szférában is. Így van ez a NIS2 felkészüléssel is, melynek kiemelten fontos eleme a dolgozói tudatosítás és képzés. Nézzük meg, hogyan támogatja a vállalatokat ebben a GDE!
10:10-10:25 – Kérdezz-felelek
10:25-10:55 – Kávészünet, Networking
10:55-11:10 – NIS2 Érintett vagyok, mit teszek? // Educational Development Informatikai Zrt., Dr. Szabó Balázs
Ebben a prezentációban bemutatjuk azokat a folyamatokat, szereplőket, amelyek segítenek egy vállalatot, hogy eligazodjon a szabályozás útvesztőjében és hatékonyan be tudja építeni a NIS2 előírásokat a cég mindennapi életébe.
11:10-11:30 – Hogyan tovább? – A NIS2 tanácsadók szerepe // Cybersafe Hungary Zrt – Dellei László
Ebben a prezentációban bemutatásra kerül az auditra való felkészítés folyamata, a felmérés, GAP analízis, szabályzatok elkészítése, oktatás, megoldási javaslatok, hardver szoftver beszerzés, beüzemelés és a működtetés.
11:30-11:50 – Célegyenesben az audit // Auditori előadás
11:50- 12:15 – Ha megoldást keres: AEGIS // Spartan Code Zrt., Suti Péter
A görög mitológiában az Aegis, Zeusz legendás pajzsa jelentette a legmagasabb szintű védelmet és oltalmat. Most ez az ősi erő újjászületik a digitális korban! Ismerd meg az AEGIS Megfelelés Menedzsment Rendszert, amely nem csak megvéd a kiberfenyegetésektől, de pártfogásába veszi teljes NIS2 megfelelési folyamatod.
12:15-12:30 – Kérdezz-felelek
Bízunk benne, hogy meghívott előadóink útmutatásával a nap végére minden fontos információ a rendelkezésükre fog állni ahhoz, hogy vállalatuk fel tudjon készülni a NIS2 által támasztott kihívásokra.

Amennyiben a téma felkeltette érdeklődését, várjuk REGISZTRÁCIÓJÁT ITT.
A helyszínen korlátozott számban tudunk vendégeket fogadni, ezért regisztrációja csak visszaigazolásunk után tekinthető véglegesnek.
Vendégeink számára az Etele Plaza Tetőparkolójában 4 órányi ingyenes parkolást biztosítunk. A tetőparkoló a Gyergyótölgyes utca felől közelíthető meg. A rendezvény végén ne felejtse el rendszámának megadásával érvényesíteni a 4 óra ingyenes parkolást hostesseinknél!

Hétpecsét Információbiztonsági Egyesület - 2024. november 20-i fórum
2024-11-20 09:30 - 13:00
A Hétpecsét Információbiztonsági Egyesület minden páratlan hónap harmadik szerdáján tartja fórumait – kivéve a hetediket a júliust.
A novemberi fórum részletes programját még csak tervezzük, de ha az előadók elfogadják a felkérést a szeptemberihez hasonló érdekes témákkal találkozhatunk.

ISACA Est 2024
2024-11-20 17:00 - 22:00 | Budapest Jazz Club, Hollán Ernő utca 7., Budapest, Pest, 1136, Hungary
AZ ISACA Budapest Chapter hagyományos, kötetlen estje a Budapest Jazz Clubban.

Az OT aktuális kérdései szakmai konferencia - NMHH, EIVOK-54
2024-11-21 17:00 - 19:00 | Nemzeti Média- és Hírközlési Hatóság- Rendezvényközpont, Esztergomi u. 9., Budapest, 1133, Hungary
A konferencia a HTE Információbiztonsági Szakosztály – EIVOK és a Nemzeti Média- és Hírközlési Hatóság szervezésében kerül megtartásra, amely egyben az EIVOK 54. Információbiztonsági Szakmai Fóruma is.

Hétpecsét Információbiztonsági Egyesület - Információvédelem menedzselése CXIV. Szakmai fórum - 2025 január 15 - Óbudai Egyetem
2025-01-15 09:00 - 13:00 | Óbudai Egyetem, Neumann János Informatikai Kar, Bécsi út 96/B, Budapest, 1034
2025-ben új helyszínen – Óbudai Egyetem (1034 Budapest, Bécsi út 96/B) kerül megrendezésre a fórum ezzel a tematikával:
09.30 – 10.00 Érkezés, regisztráció
10.00 – 11.30 Köszöntő és bevezető gondolatok – Aktualitások az információvédelem területén – Dr. Tarján Gábor (Hétpecsét) alelnök
Az elektromobilitási eszközök kiberbiztonsági kockázatai, különös tekintettel az e-rollerekre – Harangozó Valentin (Somogy Vármegyei Rendőr-főkapitányság) kiberbiztonsági szakértő, NKE RDI doktorandusz
A kritikus szervezetek ellenálló képességének aktualitásai – Angyal István tű. ezredes (BM Országos Katasztrófavédelmi Főigazgatóság Kritikus Infrastruktúra Koordinációs Főosztály) főosztályvezető
11.30 – 11.50 Kávészünet
11.50 – 13.00 Pillanatkép a többi EU-s tagállam NIS2 implementációjáról – Dr. Váczi Dániel (Brind) CEO
NIS 2 népítélet – Moderátor: Dr. Dósa Imre, vezető tanácsadó, FORTIX Consulting Kft.

ISACA Második szerdai előadás - 2025. január
2025-01-22 17:00 - 19:00 | Online
Idei első Második szerdai előadásunkon rendhagyó módon két előadónk lesz, akik az ISACA Budapest Chapter magyar nyelvű képzéseinek oktatói.
Előadók: Biró Gabriella és Krasznay Csaba
Előadás címe: Hogyan készüljünk fel az ISACA vizsgákra?
Az eseményhez az alábbi linken keresztül lehet csatlakozni:
https://cpe.isaca.hu/conference/open/UrYOCC8nRxxopZyRVJBbFj8OhwgmC4GYTRtBG3amS242LOwf0l

EIVOK-56. Információbiztonsági Szakmai Fórum a RelNet Kft-ben
2025-01-23 16:30 - 19:00 | RelNet Technológia Kft., Váci út 71., Budapest, 1047
A HTE Információbiztonsági Szakosztálya – EIVOK 2025. január 23-án tartja következő információbiztonsági szakmai fórumát.
A fórum hibrid formában (jelenléti és ZOOM lehetősséggel) kerül megrendezésre. A fórumon való részvétel ingyenes, de regisztrációhoz kötött.

Detekciós képességek és eseménykezelés a kiberbiztonságban
2025-02-19 09:00 - 12:00 | Ernst & Young HQ, Váci út 20., Budapest, 1138
Csatlakozz az EY és a Black Cell közös eseményéhez, ahol bemutatjuk a legújabb kiberbiztonsági detekciós és eseménykezelési technológiákat. Az eseményen szó lesz az adatforrások gazdagításáról, a belső hálózati események elemzésének fontosságáról, a honeypotok szerepéről a támadók megtévesztésében, valamint a beszállítói lánc biztonságának növeléséről.
Az előadások alkalmazott megoldások segítségével mutatják be a detekciós képességek lehetőségeit. Szó lesz a megtévesztés alapú lehetőségektől, melyek alacsony fals pozitív számosság mellett biztosítanak kiváló és költséghatékony észlelési képességeket. A belső kitükrözött forgalom fontosságára is szeretnénk felhívni a figyelmet számos gyakorlati példán keresztül. Végül, de nem utolsó sorban egy új irányvonalról lesz szó, a Detection-as-Code-ról, mely a SIEM rendszer hatékony szabálykezelését adresszálja.
Csatlakozzon hozzánk, és ismerje meg, hogyan fejlesztheti szervezete védelmét a legújabb módszerekkel!

Grand Opening 2025 - Digital TransMIssion konferencia
2025-02-20 00:00 - 2025-02-21 23:59 | Hotel Helikon, Mikus Gyula sétány 5., Keszthely, 8360
Senki sem lehet analóg ebben a fénysebességgel fejlődő, digitalizálódó világban! Ha azt gondolják a vezetők, hogy inkább megússzák a fejlesztéseket, ha inkább megpróbálják az eddig bevált módszerekkel vezetni a vállalatot és a jövő helyett a múltba kapaszkodnak, akkor hamar le fognak maradni és jelentős hátrányba is kerülhetnek a versenytársakhoz képest.
A digitális átállás elkerülhetetlen tényezővé vált. Keressük hát meg a lehető legideálisabb megoldásokat. A megoldandó feladatok pedig igen sokrétűek és nem is mindig egyértelmű az irány.
Mit kell tennünk, ha még a problémát sem ismertük fel? Mit kell tennünk, ha felismertük? Vizsgáljuk meg, hogy milyen lehetőségeink vannak, hogyan válasszunk partnert, megoldást az éppen felmerülő problémákra.
Hogyan válasszunk tanácsadót, beszállítót, szoftvert, hardvert, infrát, vasat? Milyen erőforrások szükségesek egy jól megtervezett és nem mellesleg biztonságos IT rendszer felépítéséhez vagy modernizáláshoz? Hogyan használjuk a mesterséges intelligencia erőforrásait és tudását?
Mik a humán erőforrás gazdálkodás kritikus pontjai? Mi a drága és mi olcsó egy rendszerben és biztos, hogy ami elsőre drágának tűnik az tényleg drágább? Velünk vannak az örök dilemmák: felhő-vagy fizikai infra? Mikortól mondhatjuk, hogy biztonságban vannak az adataink? MI vagy humán agy?
A sort hosszasan lehetne folytatni, de az biztos, hogy ezekre a dilemmákra adunk gyakorlati megoldásokat kétnapos szakmai konferenciánkon februárban.

NIS 2 webinar 7.0 esemény - Új NIS2-es történések - az SZTFH rendelet
2025-02-20 10:00 - 11:00
NIS 2 webinar 7.0 esemény – Új NIS2-es történések – az SZTFH rendelet
2025. február 20. 10:00-11:00
A részvétel ingyenes, de regisztrációhoz kötött. A regisztrációt követően e-mail-ben fogjuk értesíteni az előadás pontos linkjéről.
Tematika:
– Hatósági díj és audit díj számítás – hogyan alakulnak a költségek
– Audit mód – milyen követelményeknek kell megfelelni?
– SZTFH rendeletek – a legfrissebb szabályozások áttekintése
– Audit értékelési képlet értelmezés
Regiszráció:
https://www.gillandmurry.com/copy-of-nis2-webinar-7-0
Facebook csoport, ahol további érdekes és fontos információkat osztunk meg a NIS2-vel kapcsolatosan: https://www.facebook.com/groups/1459820784876650/
